CELEX: 32019D0451
Language: da
Date: 2019-03-19 00:00:00
Title: Kommissionens gennemførelsesafgørelse (EU) 2019/451 af 19. marts 2019 om harmoniserede standarder for byggevarer, der er udarbejdet til støtte for Europa-Parlamentets og Rådets forordning (EU) nr. 305/2011 (EØS-relevant tekst.)

20.3.2019   
               
               
                  DA
               
               
                  Den Europæiske Unions Tidende
               
               
                  L 77/80
               
            
         KOMMISSIONENS GENNEMFØRELSESAFGØRELSE (EU) 2019/451
         af 19. marts 2019
         om harmoniserede standarder for byggevarer, der er udarbejdet til støtte for Europa-Parlamentets og Rådets forordning (EU) nr. 305/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF (1), særlig artikel 17, stk. 5, og
         ud fra følgende betragtninger:
         
                     (1)
                  
                  
                     I overensstemmelse med forordning (EU) nr. 305/2011 skal producenter anvende de metoder og kriterier, der er anført i harmoniserede standarder, hvis referencer er offentliggjort i Den Europæiske Unions Tidende, til at vurdere ydeevnen for byggevarer, der er omfattet af disse standarder i forhold til deres væsentlige egenskaber.
                  
               
                     (2)
                  
                  
                     Ved brev M/109 af 29. august 1996, M/130 af 29. januar 1999, M/139 af 26. juni 2001, M/122 af 14. december 1998 og M/135 af 5. maj 2000 anmodede Kommissionen Den Europæiske Standardiseringsorganisation (CEN) om at udarbejde harmoniserede standarder til støtte for Rådets direktiv 89/106/EØF (2) (»mandater«). Referencerne for harmoniserede standarder, der er udarbejdet på grundlag af mandater, offentliggøres i Den Europæiske Unions Tidende (3).
                  
               
                     (3)
                  
                  
                     Mandaterne gør det muligt at revidere de harmoniserede standarder, der er udarbejdet på grundlag heraf. For at tage hensyn til den tekniske udvikling samt kravene i forordning (EU) nr. 305/2011 reviderede CEN flere af disse harmoniserede standarder. CEN reviderede navnlig de harmoniserede standarder for følgende produkter: brandalarmsystemer, skiferplader af fibercement samt fittings, bygningsglas og plane plader af fibercement.
                  
               
                     (4)
                  
                  
                     Kommissionen har vurderet, hvorvidt de harmoniserede standarder revideret af CEN er i overensstemmelse med de relevante mandater og forordning (EU) nr. 305/2011.
                  
               
                     (5)
                  
                  
                     De harmoniserede standarder revideret af CEN er i overensstemmelse med de relevante mandater og forordning (EU) nr. 305/2011. Det er derfor hensigtsmæssigt at offentliggøre referencerne for de nævnte standarder i Den Europæiske Unions Tidende.
                  
               
                     (6)
                  
                  
                     I overensstemmelse med artikel 17, stk. 5 i forordning (EU) nr. 305/2011 skal en sameksistensperiode angives for hver harmoniseret standard, som erstatter en anden harmoniseret standard. En sådan sameksistensperiode er angivet for standard EN 15824:2017 for yder- og inderpuds baseret på organiske bindemidler offentliggjort i Den Europæiske Unions Tidende (4). Da denne periode ikke er tilstrækkelig lang til, at producenterne kan forberede sig på anvendelsen af standarden, er det nødvendigt at angive en ny sameksistensperiode.
                  
               
                     (7)
                  
                  
                     For at give producenterne mulighed for at anvende de reviderede harmoniserede standarder hurtigst muligt bør denne forordning træde i kraft på dagen for offentliggørelsen i Den Europæiske Unions Tidende —
                  
               VEDTAGET DENNE AFGØRELSE:
         
            Artikel 1
            Referencerne for de harmoniserede standarder for byggevarer, der er udarbejdet til støtte for forordning (EU) nr. 305/2011 og opført i bilag I til denne afgørelse offentliggøres hermed i Den Europæiske Unions Tidende.
         
         
            Artikel 2
            Referencerne for de harmoniserede standarder for byggevarer, der er udarbejdet til støtte for forordning (EU) nr. 305/2011 og opført i bilag II til denne afgørelse offentliggøres hermed i Den Europæiske Unions Tidende med angivelse af en ny sameksistensperiode for disse standarder.
         
         
            Artikel 3
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 19. marts 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 88 af 4.4.2011, s. 5.
         
            (2)  Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer (EFT L 40 af 11.2.1989, s. 12).
         
            (3)  EUT C 92 af 9.3.2018, s. 139.
         
            (4)  EUT C 92 af 9.3.2018, s. 139.
      
      
         
            BILAG I
            
                        Nr.
                     
                     
                        Reference for standarden
                     
                     
                        Reference for den tidligere standard
                     
                     
                        Dato for indtræden af sameksistensperioden
                        (dd.mm.åååå.)
                     
                     
                        Dato for ophøret af sameksistensperioden
                        (dd.mm.åååå.)
                     
                  
                        1.
                     
                     
                        EN 54-5:2017+A1:2018
                        Brandalarmsystemer — del 5: Termodetektorer — Punktdetektorer
                     
                     
                        EN 54-5:2000
                        Brandalarmsystemer — del 5: Termodetektorer — Punktdetektorer
                        EN 54-5:2000/A1:2002
                     
                     
                        xx.yy.2019
                     
                     
                        31.8.2022
                     
                  
                        2.
                     
                     
                        EN 54-7:2018
                        Brandalarmanlæg — del 7: Røgdetektorer — Punktdetektorer med lysspredning, gennemlysning eller ionisering
                     
                     
                        EN 54-7:2000
                        Brandalarmsystemer — del 7: Røgdetektorer — Punktdetektorer, der fungerer ved lysspredning, lysdæmpning eller ionisering
                        EN 54-7:2000/A1:2002
                        EN 54-7:2000/A2:2006
                     
                     
                        xx.yy.2019
                     
                     
                        31.8.2022
                     
                  
                        3.
                     
                     
                        EN 492:2012+A2:2018
                        Skiferplader af fibercement samt fittings — Produktspecifikation og prøvningsmetoder
                     
                     
                        EN 492:2012
                        Skifre af fiberarmeret cement samt fittings — Produktspecifikation og prøvningsmetoder
                     
                     
                        xx.yy.2019
                     
                     
                        xx.yy.2020
                     
                  
                        4.
                     
                     
                        EN 1096-4:2018
                        Bygningsglas — Belagt glas — Del 4 Produktstandard
                     
                     
                        EN 1096-4:2004
                        Bygningsglas — Coated glas — Del 4: Overensstemmelsesvurdering/Produktstandard
                     
                     
                        xx.yy.2019
                     
                     
                        xx.yy.2020
                     
                  
                        5.
                     
                     
                        EN 1279-5:2018
                        Bygningsglas — Termoruder — Del 5: Produktstandard
                     
                     
                        EN 1279-5:2005+A2:2010
                        Bygningsglas — Termoruder — Del 5: Overensstemmelsesvurdering
                     
                     
                        xx.yy.2019
                     
                     
                        xx.yy.2020
                     
                  
                        6.
                     
                     
                        EN 12467:2012+A2:2018
                        Plane plader af fibercement — Produktspecifikation og prøvningsmetoder
                     
                     
                        EN 12467:2012
                        Plane plader af fiberarmeret cement — Produktspecifikation og prøvningsmetoder
                     
                     
                        xx.yy.2019
                     
                     
                        xx.yy.2020
                     
                  
      
      
         
            BILAG II
            
                        Nr.
                     
                     
                        Reference for standarden
                     
                     
                        Reference for den tidligere standard
                     
                     
                        Dato for indtræden af sameksistensperioden
                        (dd.mm.åååå.)
                     
                     
                        Dato for ophøret af sameksistensperioden
                        (dd.mm.åååå.)
                     
                  
                        1.
                     
                     
                        EN 15824:2017
                        Specifikationer for yder- og inderpuds baseret på organiske bindemidler
                     
                     
                        EN 15824:2009
                        Specifikationer for puds til udvendig og indvendig brug på basis af organiske bindemidler
                     
                     
                        9.3.2018
                     
                     
                        9.3.2020